romans | Annemari Coetser
Die plek waar ek die groot trom slaan oor boeke, skryf, lees, Afrikaans en reis	Posts tagged ‘romans’	Hartuitstortings op papier	Om my gevoelens op papier neer te pen, is my belangrikste uitlaatklep. Onlangs ontdek ek weer ŉ dagboek uit my kleintyd. “So baie jare is verby,” skryf ek dramaties op my dertiende verjaarsdag, net na die inskrywing van hoe ek saam met my broers albaster gespeel het.
Deur die jare het die gewoonte my duisende rande bespaar aan rekenings van sielkundiges, huweliksraadgewers en prokureurs, dit glo ek vas. Papier is mos geduldig. En deesdae kan vinnige vingers op rekenaartoetse trauma, woede en hartseer vlytig verwerk.
Die eerste keer toe my hart gebreek is, het dit ŉ swart hardebandboek vol selfbejammering opgelewer. Dis aangevul met toepaslike aanhalings uit Sy kom met die sekelmaan en soortgelyke lydingsgeskiedenisse. Ek moes die dagboek verbrand toe my volgende kêrel op die toneel verskyn, want ek sou tot in my tone ineengekrimp van skaamte as hy dit sou sien.
‘n Besondere traumatiese tyd in my lewe het ŉ hele manuskrip opgelewer. Genadiglik is dit nooit gepubliseer nie, maar sedertdien het ek bruikbare stukke daaruit gekannibaliseer vir nuwe boeke. Net soos ŉ mens nie die presiese intensiteit van pyn kan onthou nie, so is jy soms by ŉ herlees verbaas oor hoe rou jou emosies was.
Was ek regtig so kwaad soos die aand toe ek in ŉ Word-dokument vuur gespoeg het? En die klagstaat van my naaste en liefstes se oortredings en tekortkomings wat ek verdoesel het tussen my administratiewe dokumente, was dit op die ou end so erg? Ek onthou dan nie eens wat gebeur het nie.
Die pen is nie net magtiger as die swaard nie. As jy so impulsief soos ek is, is dit ook verkieslik. Die enigste probleem is die dag wanneer ek vir altyd oorstap na die kamer langsaan. Miskien moet ek ŉ kodisil in my testament sit: verbrand al my dagboeke, breek my CD’s, format my rekenaar en behou so julle beeld van my sagmoedigheid.
Of lees die goed, warrehel. Ons is almal net mense.
In Kort Trekke
Tagged with:AfrikaansAnnemari CoetserblogDagboekouteurromansskryfskrywer	Onlangse Inskrywings	Kompartemente
Resensie van Die Kamer Langsaan
Argief	Select Month Mei 2012 April 2012 February 2012 Oktober 2011 Augustus 2011 Julie 2011 My skryfsels – EN wat meer sê – MAAK ‘N KRAAK! – dis net ‘n hanetreetjie hierheen – my skryfproses – ek WAS HIER – WOORDE en NUUTSKEPPINGS – E-boeke – WAAR trek jy nou? – Lees, LEES, lees – Eie BASUIN blaas – AFRIKAANS – speels – POSITIEF – die kind in my – BOEKE gelees – kuns – in KORT TREKKE – kuierplekke
Die Groot Trom Slaan (7)
In Kort Trekke (4)
Maak ‘n Kraak (1)
Vir die lettervreter (3)
Waar gaan die tyd tog heen?
Wil jy graag weet as ek 'n nuwe inskrywing gemaak het?
skryf	lees	roman	Afrikaans	Annemari Coetser	Die Kamer Langsaan	Boeke	leesgenot	Oop Kaarte	Manuskrip	Romanwedstryd	Lapa	skrywer	Humor	publikasie	bemarking	standbeeld	Madrid	nuutskeppings	neologismes	boek	NaNoWriMo	Lekkerlit	Dagboek	outeur	blog	romans	Boererate	Lekkerkos	Die Elfde Uur	Dirk Kamfer	Historiese roman	resensie	Nini Bennett	Rapport	Notas	Reis	Clarens	Lesotho	herfs	populiere	taal	Afrikaanse	brabbeltaal	Blog at WordPress.com. | Theme: Spectrum by Ignacio Ricci.
Follow “Annemari Coetser”